**A szent Jobb története**

A következő feladatban egy a szent Jobb történetét bemutató weboldalt kell elkészítenie a minta szerint. A feladat megoldása során a következő állományokat kell felhasználnia: szentjobb.css, kormenet.jpg, vonat.jpg, kapolna.jpg, apatsag.jpg, szentjobb.jpg. Ahol a feladat másként nem kéri a formázási beállításokat a szentjobb.css stílusállományban végezze el!

1. Hozzon létre HTML oldalt szentjobb.html néven! Állítsa be az oldal nyelvét magyarra és a kódolását UTF-8-ra!
2. A böngésző címsorában megjelenő cím „A szent Jobb története” legyen!
3. A weboldal fejrészében helyezzen el hivatkozást a szentjobb.css stíluslapra!
4. Állítsa be a stíluslapon, hogy a weboldal háttérszínének kódja 571807, a betűk színének kódja E8D4A1 legyen!
5. Alakítsa ki a weboldal középső – a szöveget tartalmazó – részét:
   * Hozzon létre egy keretet (div), és rendelje stíluslap tartalom nevű osztály kijelölőjét!
   * Módosítsa a stíluslapot úgy, hogy a most létrehozott keret a weboldal közepén jelenjen meg!
   * Állítson be keretnek minden oldalról 20 pixeles belső margót!
   * Másolja be a keretbe a forras.txt állományban található szöveget! Ügyeljen rá, hogy az ékezetes karakterek helyesen jelenjenek meg!
6. Alakítsa ki a címet 1-es szintű címsorral!
7. A cím után helyezzen el egy vízszintes vonalat!
8. A szent Jobbot ábrázoló képhez először hozzon létre egy bekezdést, amit formázzon meg a stíluslap kozepre nevű osztálykijelölőjének segítségével! A bekezdésen belül helyezze el a szentjobb.jpg képet. A kép azonosítója szentjobb legyen. Ha a kép nem jelenik meg, vagy az egérkurzort a felhasználó a kép fölé viszi, mindkét esetben a „A szent Jobb” felirat jelenjen meg.
9. Formázza bekezdéseket a minta alapján! A stíluslapon állítsa be, hogy minden bekezdés sorkizárt legyen, és 16 pontos betűket tartalmazzon!
10. Illessze be a képeket az alábbiak szerint:

* a harmadik („A kincstár őre Merkur volt ...” kezdetű)
* az ötödik („Az 1800-as évek elején ...” kezdetű)
* a hatodik („A II. világháború alatt a ...” kezdetű)
* és a nyolcadik („Ezután a Szent István Bazilika …” kezdetű)

bekezdések elé a fenti sorrendben szúrja be az alábbi képeket:

* apatsag.jpg
* kapolna.jpg
* vonat.jpg
* kormenet.jpg

Mind a négy képnek adjon azonosítót: a fájlnév kiterjesztés nélküli részét! (pl.: apatsag.jpg esetén az apatsag azonosítót)

1. A stílusállományban módosítsa a képekhez tartozó azonosítókijelölők formázását, hogy a képek a mintának megfelelően jelenjenek meg!
2. Az utolsó bekezdést (Forrás) formázza meg a forras azonosítókijelölő segítségével!
3. A „Szent István Bazilika” szöveghez (8. bekezdés) rendelje hozzá a következő hivatkozást: http://www.bazilika.biz
4. A stíluslapon formázza meg, hogy a hivatkozás színe megegyezzen a többi betű színével (az aláhúzás maradjon meg), azonban ha a felhasználó az egeret a hivatkozás fölé viszi, a link színe legyen cyan!

